2000/565/EY: Komission päätös, tehty 7 päivänä syyskuuta 2000, sisämarkkinoiden välillisen verotuksen järjestelmien toimintaa vahvistavasta yhteisön toimintaohjelmasta (Fiscalis-ohjelma) tehdyn Euroopan parlamentin ja neuvoston päätöksen N:o 888/98/EY täytäntöönpanoa koskevista erityisistä säännöksistä tehdyn päätöksen 98/467/EY muuttamisesta (tiedoksiannettu numerolla K(2000) 2509)



Virallinen lehti nro L 236 , 20/09/2000 s. 0035 - 0037



Komission päätös, tehty 7 päivänä syyskuuta 2000, sisämarkkinoiden välillisen verotuksen järjestelmien toimintaa vahvistavasta yhteisön toimintaohjelmasta (Fiscalis-ohjelma) tehdyn Euroopan parlamentin ja neuvoston päätöksen N:o 888/98/EY täytäntöönpanoa koskevista erityisistä säännöksistä tehdyn päätöksen 98/467/EY muuttamisesta (tiedoksiannettu numerolla K(2000) 2509) (2000/565/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sisämarkkinoiden välillisen verotuksen järjestelmien toimintaa vahvistavan yhteisön toimintaohjelman (Fiscalis-ohjelma) hyväksymisestä 30 päivänä maaliskuuta 1998 tehdyn Euroopan parlamentin ja neuvoston päätöksen N:o 888/98/EY(1) ja erityisesti sen 10 artiklan, sekä katsoo seuraavaa: (1) Päätöksen 98/467/EY(2) perusteella järjestetyistä toiminnoista saadut kokemukset ovat osoittaneet, että hyvän ja tehokkaan hallinnon takaamiseksi ohjelman hallintoon on tehtävä tiettyjä muutoksia. (2) Jäsenvaltion aikaisempaa suurempi osallistuminen ohjelman käytännön hallintoon vähentää byrokratiaa ja parantaa tehokkuutta. (3) Arviointi on erittäin tärkeää ohjelman hyvän hallinnon kannalta, ja arviointimenetelmiä on voitava muuttaa ja niiden avulla on pystyttävä arvioimaan ohjelman toimintojen vaikutusta. (4) Sisämarkkinoilla saadaan hyötyä kokemusten vaihdosta välillisestä verotuksesta vastaavien ja siihen liittyvillä aloilla toimivien virkamiesten välillä. Tällainen vuorovaikutus onnistuu parhaiten yhteisiä seminaareja järjestämällä. (5) Täytäntöönpanosäännösten soveltamisalan laajentaminen sisällyttämällä siihen jäsenvaltioiden yhteisön puolesta toteuttamiin toimintoihin (eli olemassa oleviin ja tuleviin viestintä- ja tietojenvaihtojärjestelmiin, käsikirjoihin ja oppaisiin liittyvät yhteisön maksuosat sekä välillistä verotusta käsittelevään koulutukseen liittyvien välttämättömien yhteisten välineiden, myös kielikoulutuksen välineiden, kehittämiseen) liittyvät tietyt kulut lisäävät jäsenvaltioiden osallistumista ohjelman hallintoon, mikä parantaa ohjelman toimivuutta ja tehokkuutta. (6) Päätöstä 98/467/EY olisi muutettava edellä esitetyn mukaisesti. (7) Tässä päätöksessä säädetyt toimenpiteet ovat päätöksen N:o 888/98/EY 11 artiklassa tarkoitetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 98/467/EY seuraavasti: 1) Korvataan 1 artikla seuraavasti: " 1 artikla Tässä päätöksessä säädetään tietyistä täytäntöönpanosäännöksistä, jotka koskevat sisämarkkinoiden välillisen verotuksen järjestelmien toimintaa vahvistavan yhteisön toimintaohjelman (Fiscalis-ohjelma) hyväksymisestä tehtyä Euroopan parlamentin ja neuvoston päätöstä N:o 888/98/EY; nämä säännökset liittyvät: - päätöksen N:o 888/98/EY 5 artiklassa tarkoitettujen toimintojen järjestämiseen, - päätöksen N:o 888/98/EY 4 artiklan 1 ja 2 kohdassa, 5 artiklassa ja 6 artiklan 1 kohdan c alakohdassa tarkoitettuihin toimintoihin liittyviin varainhoitoon ja varainhoidon valvontaan, - päätöksen N:o 888/98/EY 5 artiklassa tarkoitettujen toimintojen jatkuvassa arvioinnissa ja seurannassa sovellettaviin menettelyihin." 2) Korvataan 5 artiklan 2 kohta seuraavasti: "2. Vaihdot ja seminaarit on saatettava yleensä päätökseen sen kalenterivuoden aikana, jona yhteisö vastaa niihin liittyvistä kuluista. Monenvälisiin valvontatoimiin liittyvät virkamatkat jäsenvaltioiden välillä on tehtävä kahdeksan kuukauden kuluessa. Viimeinen kyseisen kahdeksan kuukauden jakson aikana tehtävä matka on toteutettava viimeistään ensimmäisen sitä vuotta seuraavan kalenterivuoden aikana, jona monenvälinen valvontatoimi valittiin kuuluvaksi yhteisön rahoitustuen piiriin päätöksen N:o 888/98/EY 5 artiklan 3 kohdan mukaisesti. Tästä yleissäännöstä poikkeamisesta on ilmoitettava komissiolle etukäteen. Yhteisö vastaa kyseiseen toimintoon liittyvistä kuluista, mikäli komissio ei ilmoita kielteistä kantaansa 10 työpäivän kuluessa ilmoituksen vastaanottamisesta." 3) Korvataan 7 artiklan 4 kohdassa ilmaisu "kahden viikon" ilmaisulla "neljän viikon". 4) Muutetaan 8 artikla seuraavasti: a) Korvataan 1 kohta seuraavasti: "1. Vuoden aikana voidaan järjestää enintään 15 seminaaria. Jäsenvaltiot tai komissio voivat ehdottaa seminaarien järjestämistä komission vahvistaman mallin mukaisesti. Ne seminaarit toteutetaan, jotka täyttävät parhaiten päätöksen N:o 888/98/EY 3 artiklassa säädetyt ohjelman yleiset tavoitteet. Seminaareja voidaan järjestää yhdessä myös muiden elinten kuin välillisestä verotuksesta vastaavien hallintojen kanssa, jos tällaisten yhteisten seminaarien järjestämiskulut jaetaan suhteessa ja jos kyseiset seminaarit todennäköisesti täyttävät päätöksen N:o 888/98/EY 3 artiklassa säädetyt ohjelman yleiset tavoitteet." b) Korvataan 4 kohta seuraavasti: "4. Yhteisö vastaa muista seminaarien järjestämiseen liittyvistä kuluista, jotka eivät sisälly virkamiesten matka- ja oleskelukuluihin ja joista on sovittu komission ja vastaanottavan jäsenvaltion välillä 5 kohdan säännösten mukaisesti. Jäsenvaltioiden hallintojen on maksettava seminaarien järjestämiseen liittyvistä sovituista palveluista niiden yhdelle tai useammalle toimittajalle käyttäen tätä varten myönnettyjä varoja ja noudattamalla komission vahvistamia asiaa koskevia ohjeita." Muutetaan 10 artikla seuraavasti: a) Korvataan 1 ja 2 kohta seuraavasti: "1. Komissio päättää kullekin jäsenvaltiolle aiheutuneiden kulujen siitä kokonaismäärästä, josta yhteisö voi vastata tietyn vuoden aikana; tätä kokonaismäärää määrittäessään komissio ottaa huomioon: - Fiscalis-ohjelmille vuosittain vahvistetut talousarviomäärärahat, - muihin Fiscalis-toimintoihin kuin vaihtoihin, seminaareihin ja monenvälisiin valvontatoimiin tarvittavat määrärahat, - määrärahat, jotka tarvitaan virkamiesten ja ulkopuolisten asiantuntijoiden seminaareihin osallistumisesta aiheutuvien kulujen korvaamiseen, - niiden virkamiesten lukumäärän kussakin jäsenvaltiossa, jotka ovat (3 artiklan 6 kohdan mukaisesti) soveltuvia osallistumaan ohjelman toimintoihin, - jäsenvaltioiden lukumäärän, - 2 kohdan 10 kohdassa tarkoitettujen kertomusten mukaisesti mahdollisesti tehdyt mukautukset, - yhteisön sisällä toimituksia suorittavien verovelvollisten lukumäärän kussakin jäsenvaltiossa. 2. Sellaisten 1 artiklan toisessa luetelmakohdassa tarkoitetuista toiminnoista aiheutuvien kulujen kokonaismäärää, josta yhteisö voi vastata kunkin jäsenvaltion osalta, voidaan muuttaa kuluvan vuoden aikana. Nämä mukautukset perustuvat tämän artiklan 9 kohdassa tarkoitettuihin kertomuksiin toteutuneista ja ennustetuista menoista." b) Korvataan 5 ja 6 kohta seuraavasti: "5. Jäsenvaltioiden on korvattava yhteisön puolesta virkamiehille vaihdoista, seminaareista ja monenvälisistä valvontatoimista aiheutuvat matka- ja oleskelukulut 1 ja 2 kohdan mukaisesti vahvistettuun matka- ja oleskelukulujen kokonaismäärään asti. Jäsenvaltioiden on varmistettava, että vain komission asiaa koskevissa ohjeissa vahvistettujen sääntöjen mukaiset kulut korvataan. 6. Komissio vuorostaan korvaa jäsenvaltioille ne kulut, jotka jäsenvaltiot ovat 5 kohdan mukaisesti maksaneet yhteisön puolesta. Kullekin jäsenvaltiolle maksetaan vuoden alussa 60 prosenttia siitä kokonaismäärästä, josta yhteisö vastaa kunkin jäsenvaltion puolesta. Loput varat voidaan maksaa tarvittaessa jäsenvaltioille myöhemmin ja niillä katetaan 1 artiklan toisen luetelmakohdan mukaisista muista toiminnoista aiheutuvat kulut, jotka jäsenvaltiot ovat toteuttaneet yhteisön puolesta. Näiden myöhempien maksujen suorittamista voidaan lykätä, kunnes komissio katsoo kaikkien tässä päätöksessä ja erityisesti tämän artiklan 9 ja 10 kohdassa ja 11 artiklassa säädettyjen edellytysten täyttyneen." c) Korvataan 8 kohta seuraavasti: "8. Jäsenvaltioiden on säilytettävä viiden vuoden ajan kaikki tarpeelliset todistusasiakirjat tai asiaa koskevat tiedot joko alkuperäisessä muodossaan tai sähköisessä muodossa. Tulojen ja menojen hyväksyjää edustavat komission virkamiehet tarkastavat ohjelman mukaisiin toimintoihin saatujen varojen hoitoon liittyvät asiakirjat ja tekevät tarvittaessa tarkastuksia paikalla varainhoitoasetuksessa(3) vahvistettuja menettelyjä noudattaen." 5) Muutetaan 11 artikla seuraavasti: a) Korvataan 1 kohdassa johdantovirke seuraavasti:"Jäsenvaltioiden on varmistettava, että komission vahvistaman mallin mukaiset arviointilomakkeet täytetään, varmennetaan allekirjoituksella ja toimitetaan komissiolle asetettujen määräaikojen kuluessa:" b) Korvataan 2 kohdan neljäs luetelmakohta seuraavasti: "- valvontatointa johtavan jäsenvaltion laatima kertomus kustakin monenvälisestä valvontatoimesta. Tämä kertomus on lähetettävä komissiolle sitä vuotta seuraavan toisen kalenterivuoden kahdeksannen kuukauden loppuun mennessä, jona monenvälinen valvontatoimi valittiin kuuluvaksi yhteisön rahoitustuen piiriin päätöksen N:o 888/98/EY 5 artiklan 3 kohdan mukaisesti. Komissio toimittaa kertomuksen kaikille jäsenvaltioille, ja sitä käsitellään myöhemmin komiteassa." 6) Poistetaan liitteet. 2 artikla Tätä päätöstä sovelletaan 1 päivästä tammikuuta 2000. Sitä ei kuitenkaan sovelleta ennen kyseistä päivämäärää aloitettuihin toimintoihin. 3 artikla Tämä päätös on osoitettu kaikille jäsenvaltioille. Tehty Brysselissä 7 päivänä syyskuuta 2000. Komission puolesta Frederik Bolkestein Komission jäsen (1) EYVL L 126, 28.4.1998, s. 1. (2) EYVL L 206, 23.7.1998, s. 43. (3) EYVL L 356, 31.12.1977, s. 1.